|  |
| --- |
|  |
|  |
|  |
|  |

Muinaismuistolain uudistamista valmisteleva työryhmä

Kokous 1/2021

|  |  |
| --- | --- |
| Aika | Tiistai 19.1.2021 klo 13.00-16.00 |
| Paikka | Etäkokous Teams-sovelluksella |
| Kutsutut | Ylijohtaja Riitta Kaivosoja, opetus- ja kulttuuriministeriö, puheenjohtajaHallitussihteeri Matleena Haapala, ympäristöministeriöNeuvotteleva virkamies Johanna Hautakorpi, oikeusministeriö Professori Vesa-Pekka Herva, Oulun yliopistoHallitusneuvos Joni Hiitola, opetus- ja kulttuuriministeriö Yli-intendentti Jutta Kuitunen, MuseovirastoVäitöskirjatutkija Anni-Helena Ruotsala, SaamelaiskäräjätKulttuuriasiainneuvos Päivi Salonen, opetus- ja kulttuuriministeriöTutkimuspäällikkö Hannu Takala, Lahden kaupunginmuseoYli-intendentti Helena Taskinen, MuseovirastoHallitusneuvos Hanna Kiiskinen, opetus- ja kulttuuriministeriö, sihteeriLakimies Juha Maaperä, Museovirasto, sihteeriErikoistutkija Päivi Maaranen, Museovirasto, sihteeri |

# Kokouksen avaus ja esityslistan hyväksyminen

Puheenjohtaja avasi kokouksen. Hyväksyttiin esityslista.

# Lain tarkoitus ja soveltamisala

# Juha Maaperä alusti lain tarkoituksesta, minkä jälkeen keskusteltiin asiasta. Todettiin, että tässä vaiheessa on tarkoitus tunnistaa vasta keskeiset tarkoituspykälässä huomioitavat teemat. Pykälän lopullinen muotoilu selviää vasta työryhmän työn lopussa, kun koko kokonaisuus on selvillä.

# Juha alusti siitä, mistä tulevassa laissa säädetään ja mitä rajapintoja sääntelyllä on muiden lakien kanssa. Keskusteltiin asiasta ja sovittiin, että jäsenet toimittavat sihteeristölle havainnollistavia esimerkkejä kysymyksistä, joihin liittyy epäselviä rajapintoja suhteessa voimassa olevaan muinaismuistolakiin.

# Sovittiin, että seuraavaan kokoukseen tuodaan aina viimeistellympi versio edellisessä kokouksessa käsitellyistä pykälistä.

# Työsuunnitelma

Hanna Kiiskinen esitteli työsuunnitelmaa. Sovittiin, että työryhmän jäsenet toimittavat sihteeristölle toiveensa työryhmän työssä kuultavista asiantuntijoista.

# Viestintä- ja osallistamissuunnitelma

Päivi Maaranen esitteli viestintä- ja osallistamissuunnitelmaa. Keskusteltiin erilaisista viestinnän ja osallistamisen vaihtoehdoista. Tavoitteena on osallistaa laajasti eri tahoja osallistumaan valmistelua koskevaan keskusteluun. Todettiin ruotsin ja saamen kielten tärkeys viestinnässä.

# Muut asiat

Puheenjohtaja totesi, että jäsenille, jotka eivät osallistu työryhmän työhön edustamansa organisaation puolesta vaan toimivat esimerkiksi itsenäisinä tutkijoina, voidaan maksaa korvausta työryhmässä työskentelystä. Lisätietoja Hanna Kiiskiseltä.

# Kokouksen päättäminen

Puheenjohtaja päätti kokouksen.

|  |  |
| --- | --- |
|  | Vastaanottajat |
|  |   |